Бәхтийәр Ҡанҡаев

Бәхтийәр Ҡанҡаев (ҡайһы берҙә Бәхтийәр Ҡанаев йәки Ҡаныҡаев; тыуған һәм үлгән ваҡыты билдәһеҙ) — хәрби эшмәкәр, 1773-1775 йылдарҙағы Рәсәйҙәге Крәҫтиәндәр һуғышы ваҡытында Е. И. Пугачевтың көрәштәше, «баш полковник», Ҡаҙан губернаһында улус старшинаһы.

 Тормошо 
Крәҫтиәндәр һуғышына тиклемге тормошо хаҡында мәғлүмәттәр юҡ. Себер даруғаһындағыЭнциклопедия Башкирии → БАХТИЯР КАНКАЕВ Ҡошсо улусының Аҡа ауылында йәшәгәне һәм мишәрҙәрҙән булғаны билдәле, әммә этник сығышы буйынса һәм Крәҫтиәндәр һуғышындағы роле тураһында әлегә тиклем бәхәстәр барКулбахтин Н. М. Башкирские вожди крестьянской войны 1773—1775 годов. — Т. 1. — Уфа: Издательство Башкирского гос. университета, 2005. — С. 160..

 1773—1775 йылғы Крәҫтиәндәр һуғышында ҡатнашыуы 
1773 йылдың декабрь Бәхтийәр Ҡанҡаев Пугачев ғәскәрҙәренәСултанбеков Б. Ф., Хузин Ф. Ш. История Татарстана. — Тарих, 2001. — С. 170. ҡушыла һәм Кама йылғаһының уң ярында ихтилал ойоштора. 1774 йылдың июнендә Пугачев бойороғо буйынса баш күтәреүселәрҙең төп армияһын тулыландырыу өсөн отрядтар булдыра. Һуғыш дауамында Ҡанҡаев Көңгөр, Өфө һәм Ҡазан өйәҙдәрендә, шулай уҡ Красноуфимск ҡәлғәһендә хәрәкәт итә, төньяҡ башҡорт ерҙәрендә халыҡты мобилизациялау менән әүҙем шөғөлләнәСидоров А. Л. Исторические записки. — Т. 58. — М.: Издательство Академии наук СССР, 1956. — С. 235.. «Полковник» дәрәжәһен биреү датаһында ла аныҡлыҡ юҡТатары — история в документах. — Приволжское книжное издательство, 1998. — С. 78..

Батша итеп үҙен иғлан иткән Пугачевтың бойороҡтарын үтәп, Ҡанҡаев ғәскәрҙәрҙең Красноуфимскиҙән Ҡаҙанға табан хәрәкәт итеүен тәьмин итә, ғәскәрҙәрҙе тулыландыра, разведкалар үткәрә, күперҙәр төҙөй, йылға аша сығыу урындарын һаҡлай. Ҡанҡаевтың әүҙемлеге һәм етеҙлеге арҡаһында Пугачев ғәскәрҙәренә Кама буйлап үтеүгә уңайлы шарттар тыуҙырыла һәм артабан Ҡаҙанды яулап алыуға булышлыҡ итә. Июль урталарында, Ҡаҙан тирәһендәге алыштар башланған саҡта, Ҡанҡаев Пугачев ғәскәрҙәренең тылдарын һаҡлай, карателдәр командалары менән арьергард алыштары алып бара. Пугачев ғәскәрҙәре Ҡаҙан янында еңелгәндән һуң (1774 йылдың 12-15 июлендә) һәм уларҙың ҡалдыҡтары Волганың уң яҡ ярына сигенгәс, Бәхтийәр үҙ отрядтары менән Кама яғына сигенә һәм 1774 йылдың июль аҙағына тиклем көрәшен дауам итә. Шул уҡ йылдың авгусында Ҡанҡаев үҙенең армияһының ҡалдыҡтары менән Рыбная Слобода янында оҙайлы һуғыштарҙан һуң еңелеүгә дусар була, бер нисә арҡалаштары менән ҡаса һәм хәбәрһеҙ юғала. Эҙләүҙәр бер ниндәй һөҙөмтә бирмәй. Артабанғы яҙмышы билдәһеҙЗинуров Р. Н. Башкирские восстания и индейские войны — феномен в мировой истории. — «Жильем», 2001. — С. 439..

Пушкиндың «Пугачев тарихы» архив әҙерләмәләрендә Пугачев ставкаһының 1774 йылдың 13 июнендәге ике төп нөсхә документында Бәхтийәр телгә алына :

 Пугачевтың указы, указға ярашлы Бәхтийәр Ҡанҡаевҡа һәм поход старшинаһы Йәрмөхәмәткә "Оло армияны " тулыландырыу өсөн урыҫтарҙы һәм башҡорттарҙы йыйырға, ә үҙҙәренә — "яуыз йәндәргә ҡаршы торорға һәм ҡаршылаусыларҙы юҡ итергә " бойорола.
 Баш күтәреүсеүләрҙең Хәрби коллегияһы тарафынан яҫауыл Сәлих Нәурыҙовҡа бирелгән юл таныҡлығы (әлеге указ менән Нәурыҙов өс казак оҙатыуында Бәхтийәр Ҡанҡаевҡа йүнәлтелә)Пушкин А. С. ПСС. — Т. IX. — С. 689—691..

 Сәнғәттә 

 Т. А. Миңнуллин, тарихи драма «Бәхтийәр Ҡанҡаев», 1974.

 Комментарийҙар 

 Иҫкәрмәләр 

 Әҙәбиәт 
 Салават Юлаев: Энциклопедия. Бахтияр Канкаев, 54-55 с. /Гл.ред. И. Г. Илишев.— Уфа: Башкирская энциклопедия, 2004. — 480 с.: ил. ISBN 5-88185-054-8
 Воззвания и переписка вожаков Пугачёвского движения в Поволжье и Приуралье. — , 1988. — С. 390.
 Документы ставки Е. И. Пугачёва, повстанческих властей и учреждений. 1773—1774 гг. — М., 1975. — С. 443.

М.
 Давлетбаев Б. С. Большая Ока. История села. — Уфа, 1992.

 Һылтанмалар 

 http://www.hrono.ru/biograf/bio_b/bahtiar_kank.html
Категория:Крәҫтиәндәр һуғышында (1773—1775) ҡатнашыусылар
Категория:Алфавит буйынса шәхестәр
Категория:XVIII быуатта тыуғандар